IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Meta seħibna l- bloggej Mikiel Galea kien għaddej b' dawk il- bloggati - memorji tas- snin tmenin f' Malta ftakart ħafna fil- famuż Tigne ' , dakir - reġjun li għal numru ta' nies ta' l- eta' tiegħi u ftit akbar fisser il- bidu ta' karriera artistika li biż- żmien immaturat jew inbidlet f' xi ħaġa oħra b' xi mod relatata mal- bidu f' Tigne ' . Ngħid għalija , f' Tigne ' rajt il- bidu ta' dak li kellu jkun il- perjodu ta' l- esperiment fit- teatru . Ma nistax ngħid li hemmhekk kien il- bidu ta' xogħli fit- teatru , imma l- idea ta' esperiment ħadet spinta kbira dakinhar li rsaqt 'l hemmhekk l- ewwel darba . Niftakar kont mort nara double - bill ta' Fredu Buttigieg ; kien is- Sibt filgħaxija , kien it- 30 ta' Marzu . Kif kien jiġri ħafna drabi f' dawk is- snin medjevali , mar id- dawl , jew aħjar inqata' d- dawl ta' kullimkien minbarra fejn kienu għaddejjin il- festeġġjamenti ta' Jum il- Ħelsien . Wara ħafna nistennew , id- dawl f' Tigne ' ġie u d- double bill beda . L- aħħar darba li dħalt fl- Ateatru ta' Tigne ' kien meta tellajt double - bill tiegħi , xi l- 1986 , u għandi l- impressjoni li għalkemm il- kumpanija baqgħet għaddejja għal xi snin wara , il- post kien intuża l- aħħar dakinhar . Kien ġie attakkat u jidhirli anki maħruq . Snin wara ridt nuri lil grupp ta' studenti tat- teatru fejn kien dan l- Ateatru , mingħalija li kont se nurihom biċċa mill- istorja teatrali ta' Malta , u minflok sibt kanċell imsakkar b' katnazz daqsiex , xi żewġ pitbull terriers li jwerwruk malli jħarsu lejn u xejn aktar . Mhux l- Ateatru biss għalaq il- bibien . Ħafna postijiet oħra għamlu bħalu . Propju riċentament għalaq il- bibien is- CBGB , il- lokal leġġendarju li mill- ftuħ tiegħu fl- 1973 , ħalla marka kbira fl- istorja tal- mużika Rock Amerikana . Fuq il- palk tas- CBGB daqqew il- leġġendi , imma għalija , dan il- klabb New Yorkiż , hemm assoċjati miegħu l- aktar iż- żewġ divi punk Amerikani Debbie Harry u Patti Smith . Kien propju f' dan il- lokal li dawn it- tnejn bdew il- karrieri tagħhom , bdew ir- rivalita' u l- mibegħda tagħhom lejn xulxin . Imma kull bidu għandu tmiem , u s- CBGB xejn anqas . Bloggata oħra ta' imtellgħa forever changes immanuel , forever changes . . . taċċetta l- impermanenza u tgħix kuntent . . insomma , pass wieħed lejn il- kuntentizza l- Ateatru . . . . . , x' memorji ! issa minflok toħlom fuq il- passat * grin * mhux aħjar tghinni biex noħolqu wieħed għall- futur ? noħolqu futur ? kif ? Jien u Nikol , ftit wara l- funeral ta' missieri , 1/5/2007